17.02.2025

**ΑΝΑΚΟΙΝΩΣΗ**

ΠΕΡΙΟΔΟΣ ΔΗΛΩΣΕΩΝ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ

2024-2025

**ΑΠΟ 17-02-2025 ΕΩΣ ΚΑΙ 03-03-2025**

ΕΚ ΤΗΣ ΓΡΑΜΜΑΤΕΙΑΣ

**Σημαντικές πληροφορίες για τη δήλωση των μαθημάτων:**

Η δήλωση μαθημάτων γίνεται **αποκλειστικά** μέσω του ηλεκτρονικού συστήματος της ηλεκτρονικής γραμματείας. Οι φοιτητές είναι υποχρεωμένοι να αποστέλλουν στο email της γραμματείας (**fst-secr@uop.gr**) σε μορφή **print screen** τη δήλωση, καθώς και να διατηρούν και εκτυπωμένο αντίγραφο της ηλεκτρονικής δήλωσης των μαθημάτων ώστε να αποδεικνύεται η δήλωση των μαθημάτων τους σε περιπτώσεις δυσλειτουργίας του ηλεκτρονικού συστήματος.

**Χωρίς αποθηκευμένο ή εκτυπωμένο αντίγραφο της ηλεκτρονικής δήλωσης των μαθημάτων ο φοιτητής δεν δικαιούται να επικαλεσθεί δυσλειτουργία του ηλεκτρονικού συστήματος κατά την υποβολή της δήλωσης.**

Εκπρόθεσμες δηλώσεις εξετάζονται κατά περίπτωση από την Συνέλευση του Τμήματος.

* **Ο ανώτατος αριθμός μαθημάτων που μπορεί να δηλώσει ένας φοιτητής είναι δώδεκα (12).**
* **Προσοχή δεν θα δοθεί παράταση στην προθεσμία των δηλώσεων.**

Πρώτα δηλώνονται τα μαθήματα που οφείλει ο φοιτητής από **προηγούμενα εξάμηνα** και εφόσον υπάρχει υπόλοιπο πιστωτικών μονάδων δηλώνονται τα μαθήματα του τυπικού εξάμηνου που βρίσκεται ο φοιτητής.